Pa sav Elwë Singollo (a vez graet anezhañ Elu Thingol e sindarin) e rouantelezh (Doriath) e Douar-ar-C'hreiz a vev sioul an Elfed en Aman, dindan gouloù an Div Wezenn. Fëanor, mab Finwë Roue an holl Noldor, a gizell mein-prizius eus ar c'hentañ hag a zo ur gov doujet, met ne gar ket e vreudeur eus ur mamm all, Fingolfin ha Finarfin. Laosket e oa Melkor da vont goude ur mare, ha kregiñ a reas da ampoezoniñ darempredoù an Elfed gant gevier diwar ar Valar hag o tiskouez ar Rouantelezhioù Noldor a c'hallje bezañ e Douar ar C'hreiz. E-pad ar mare-se e c'hovel Fëanor ar Silmariloù, mein-priziusbravañ ar bed abalamour m'emañ gouloù ar Wezenn enno.